מתיאש ארשי

מתיאש ארשי - דיוקן
מתיאש ארשי (בהונגרית: Eörsi Mátyás; בודפשט, 24 בנובמבר 1954) הוא פוליטיקאי יהודי-הונגרי, היה חבר האספה הלאומית של הונגריה (חבר פרלמנט) ממפלגת הדמוקרטים-החופשיים במשך 20 שנה מ-1990 עד 2010, והיה מנהיג הפלג הליברלי של האספה הפרלמנטרית של מועצת אירופה בין השנים 2002-2009. ממשלת הונגריה ב-6 במרץ 2009 הציגה כמועמד את ארשי למזכיר הכללי של מועצת אירופה.<ref>[http://www.mti.hu/cikk/360042/ Eörsi Mátyást jelöli a kormány az Európa Tanács főtitkári posztjára]</ref> ארשי חבר ב"קואליציה הדמוקרטית" מאז 2012.

==קורות חיים==
=== לימודיו ===
ארשי סיים את לימודיו בבית הספר התיכון בבודפשט ב-1973 ולאחר שסיים שנת שירות צבאי, החל את לימודיו בפקולטה למשפטים של אוניברסיטת אטווש לוראנד, שם השיג תואר דוקטורט במשפטים ב-1979.

=== קריירה כעורך דין ===
לאחר שסיים את לימודיו, הפך ארשי ליועץ משפטי של חברת סחר חוץ הונגרית בבעלות ממשלתית. בשנת 1987 הקים את משרד עורכי הדין ארשי ושות', שהמתמחה בסחר בינלאומי.<ref>[http://www.jogiforum.hu/interju/4 Interjú Eörsi Mátyással a Jogi Fórumon]</ref> המשרד היה בבעלות משותפת שלו עם מיקלוש באואר. למרות שמאתיאש ארשי היה פוליטיקאי במשרה מלאה, הוא היה גם בורר פעיל בבית המשפט לבוררות של לשכת המסחר והתעשייה ההונגרית.

=== קריירה פוליטית ===
בשנת 1988, ארשי היה אחד המייסדים של אחת המפלגות הדמוקרטיות הראשונות בהונגריה, "ברית הדמוקרטים החופשיים" הליברלי (SZDSZ). בשנת 1989, הוא ייצג בפורום "השולחן העגול של האופוזיציה" (EKA) (באנגלית: Hungarian Round Table Talks) במה שנקרא משא ומתן לאומי סביב השולחן העגול שבו דנו המפלגה הקומוניסטית והאופוזיציה החדשה שהוקמה, בכללי המעבר הדמוקרטי. שנה לאחר מכן, בבחירות שנקראו אז "משאל העם בן ארבע השאלות" היה חבר בוועדת הבחירות הארצית.

הוא נבחר לחבר פרלמנט בבחירות החופשיות הראשונות לפרלמנט ב-1990. בשנת 1991 היה אחד מהמזכירים המנהלים של ה-SZDSZ לתקופה קצרה. הוא זכה שוב במושב בבחירות לפרלמנט של 1994 (עליהם חזר ב-1998, 2002 ובשנת 2006). מ-1994 עד 1997 הפך ליו"ר ועדת החוץ של הפרלמנט. בשנת 1997 מונה למזכיר מדיני לעניינים מדיניים (סגן שר חוץ) בממשלת דיולה הורן. מ-1998 עד 1999 היה סגן יו"ר הסיעה של מפלגתו בפרלמנט. בשנת 2001, נבחר שוב כאחד ממזכירי ומנהלי המפלגה. משנת 2002 עד 2006, כיהן כסגן יו"ר ועדת החוץ של הפרלמנט ההונגרי. בשנת 2004, כשהונגריה התקבלה לאיחוד האירופי נבחר לנשיא הוועדה הלאומית לענייני האיחוד האירופי, תפקיד שמילא עד 2010. בשנים 2007–2008 הוא היה יו"ר סיעת SZDSZ בפרלמנט. הוא לא התמודד בבחירות לפרלמנט 2010 ולא חידש את חברותו במפלגה במהלך הרוויזיה שלאחר הבחירות.<ref>[http://hvg.hu/itthon.partonbelul/20100627_szdsz_szabadai_ujratervezes Az ősbölények leléptek – SZDSZ küldöttgyűlés], hvg.hu, 2010. június 27.</ref>

בשנת 1997 נבחר לאחד מסגני הנשיא של האינטרנציונל הליברלי ובשנת 2002, כחבר במועצת אירופה, נבחר לנשיא האספה הפרלמנטרית של הקבוצה הליברלית. שם, עבודתו התמקדה בעיקר בבניית מעברים דמוקרטיים ומוסדות דמוקרטיים. הוא שימש כמשקיף בחירות ומומחה במספר מדינות. עבודתו הניבה מספר דוחות חשובים, כמו דו"ח 2004 שלו על קפריסין<ref></ref> ודו"ח 2006 שלו על הבלקן.<ref>[http://assembly.coe.int/Main.asp?link=/Documents/WorkingDocs/Doc06/EDOC11050.htm Általános politikai vita a balkáni helyzetről (General policy debate on the situation in the Balkans)]</ref> ארשי הוביל את קבוצת שלושים המשקיפים של מועצת אירופה - בכמה הזדמנויות בבחירות לפרלמנט ולנשיאות בגאורגיה ובשני סבבי הבחירות לנשיאות אוקראינה ב-2010.<ref>[http://www.nepszava.hu/articles/article.php?id=254117 Eörsi Mátyás vizsgálódik Ukrajnában] – Népszava.hu, 2010. február 2.</ref> בסוף ינואר 2012 הצטרף ל-DK (הקואליציה הדמוקרטית).<ref>[http://nol.hu/belfold/eorsi_matyas_belepett_gyurcsany_partjaba_ Eörsi Mátyás belépett Gyurcsány pártjába] – Népszabadság, 2012. január 25.</ref>

לאחר הקריירה הפוליטית והמקצועית שלו הוא עבד עבור ה-NDI (המכון הלאומי הדמוקרטי לעניינים בינלאומיים ובאנגלית: National Democratic Institute for International Affairs) בירדן ובלוב (2011) וב-2012 עבור ה-Democracy Reporting International (DRI) בברלין. ב-2013 היה המזכיר הכללי של הפורום הפרלמנטרי לדמוקרטיה (Parliamentary Forum for Democracy) שבסיסו בוילנה. משנת 2014 היה יועץ למזכ"ל הקהילה של הדמוקרטיות (Community of Democracies) בוורשה ומשנת 2013 ואילך מונה בארגון זה לתפקיד ראש מינהל הכספים ומשאבי האנוש. הוא היה ראש המשימה הבינלאומית למעקב אחר הבחירות לפרלמנט בצ'כיה ב-2017 וברפובליקה של מולדובה ב-2019.

== משפחתו ==
מתיאש ארשי נולד במשפחה יהודית חילונית. סבתו, פני אאואר, הייתה פוליטיקאית סוציאל-דמוקרטית, ואביו היה דיולה ארשי, משפטן הונגרי-יהודי, פרופסור באוניברסיטה, חבר מן המניין באקדמיה ההונגרית למדעים. ראש מחלקה וכן רקטור אוניברסיטת אטווש לוראנד. דודו היה אישטוון ארשי, סופר זוכה פרס קושוט (הפרס המקביל בהונגריה לפרס ישראל). בן דודו הוא לאסלו ארשי, היסטוריון וחוקר. אשתו, קטלין ימניץ, ביולוגית שעובדת עבור סולבו ביוטק (Solvo Biotech) לאחר כמעט 40 שנות עבודה במכון המחקר לכימיה של האקדמיה ההונגרית למדעים.

נולדו להם שני בנים ובת.

== לקריאה נוספת ==
* MTI Ki Kicsoda 2009, Magyar Távirati Iroda Zrt., Budapest, 2008, p. 289, ISSN 1787-288X (מיהו מי? בהוצאת סוכנות הידיעות ההונגרית-2008)
* [https://www.parlament.hu/egy-kepviselo-adatai?p_p_id=hu_parlament_cms_pair_portlet_PairProxy_INSTANCE_9xd2Wc9jP4z8&p_p_lifecycle=1&p_p_state=normal&_hu_parlament_cms_pair_portlet_PairProxy_INSTANCE_9xd2Wc9jP4z8_pairAction=%2Finternet%2Fcplsql%2Fogy_kpv.kepv_adat%3Fp_azon%3De262 גיליון נתונים פרלמנטרי של ארשי]
* [http://www.parlament.hu/kepviselo/elet/e262.htm הביוגרפיה הפרלמנטרית של ארשי 1996]
* [https://web.archive.org/web/20090220220259/http://assembly.coe.int/ASP/AssemblyList/AL_MemberDetails.asp?MemberID=3447 העמוד של מתיאש ארשי באתר האינטרנט של מועצת אירופה]
*[https://www.europarl.europa.eu/meps/en/23829/MATYAS_EORSI/history/5 מתיאש ארשי כחבר הפרלמנט האירופי]

== קישורים חיצוניים ==

* 

== הערות שוליים ==

קטגוריה:עורכי דין יהודים הונגרים
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:בוגרי אוניברסיטת אטווש לוראנד בודפשט
קטגוריה:יהודים חברי הפרלמנט האירופי
קטגוריה:משפחת ארשי
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1954